ముజఫర్నగర్ : యూపీలోని ముజఫర్నగర్లో శనివారం పట్టాలు తప్పిన ఉత్కళ్ రైలు చెందిన ఓ బోగీ తన ఇంట్లోకి దూసుకుపోవడంతో ఆ ఇంటి యజమని పింటూ చౌదరి స్పందించారు. తన ఇల్లు పూర్తిగా దెబ్బతిందని, రైల్వేలపై కేసు వేసి నష్టపరిహారాన్ని డిమాండ్ చేస్తానని మీడియా ముందు వెల్లడించారు. జరిగిన ప్రమాదాన్ని ఆయన మీడియాకు వివరిస్తూ, పట్టాలు తప్పిన బోగీ సరిగ్గా తాను, తన తల్లిదండ్రులు కూర్చున్న చోటుకి వచ్చి పడిందని చెప్పారు.  'ట్రాక్కు సంబంధించిన పనులు జరుగుతున్నాయి. అక్కడ స్టాప్ లేకపోవడంతో రైలు వేగంగా దూసుకువచ్చింది. ఒక్కసారిగా ఆ చుట్టుపక్కల ప్రాంతాల్లోకి రాళ్లు వచ్చి పడ్డాయి. నేను అరుస్తూ పరుగులు తీయండంటూ అందర్నీ హెచ్చరించాను. మా నాన్నగారు కిందపడి లేవలేకపోయారు. దాంతో ఆయనను లాక్కుంటూ తీసుకువెళ్లాల్సి వచ్చింది. అదే సమయంలో రైలు బోగీలు 20 అడుగుల పైకి ఎగిరిపడటం చూశాను. రైలు ప్టటాలు తప్పింది. ఒక బోగీ మా ఇంట్లోకి దూసుకువచ్చింది. పూర్తిగా ఇల్లు ధ్వంసమైంది' అని చెప్పారు. ఐదు నిమిషాల పాటు చుట్టుపక్కలంతా దుమ్ము కమ్ముకుందని, ఆ తర్వాత స్థానికులు రంగంలోకి దిగి సహాయ చర్యలు చేపట్టారని, అంబులెన్స్ కూడా వెంటనే వచ్చిందని చౌదరి తెలిపారు. ప్రమాదం జరిగిన తర్వాత గంటా, గంటన్నరకు అధికారులు అక్కడకు చేరుకున్నట్టు ఆయన చెప్పారు. అంతవరకూ సహాయకార్యక్రమాలను స్థానికులే చేపట్టారని అన్నారు. దెబ్బతిన్న ఇల్లు విషయంలో ఏమి చేయాలనుకుంటున్నారని అడిగినప్పుడు 'రైల్వేలపై కేసు వేస్తాను. అలా కాకూడదంటే రైల్వేలు నాకు నష్టపరిహారం ఇస్తే సరిపోతుంది' అని చౌదరి సమాధానమిచ్చారు.
mujafarnagar : upiloeni mujafarnagarlo sanivaaram pattaalu tappina utkal railu chendina oo bogi tana intloki doosukupovadamto aa inti yajamani pintuu chaudari spandinchaaru. tana illu puurtigaa debbatindani, railvelapai kesu vesi nashtaparihaaraanni demand chestaanani media mundu velladinchaaru. jarigina pramaadaanni aayana mediaku vivaristuu, pattaalu tappina bogi sarigga taanu, tana tallidandrulu kuurchunna chotuki vachi padindani cheppaaru.  'traakku sambandhinchina panulu jarugutunnaayi. akkada stap lekapovadamto railu vegamgaa doosukuvachindi. okkasariga aa chuttupakkala praantaalloki raallu vachi paddai. nenu arustuu parugulu teeyandantu andarnee heccharinchaanu. maa naannagaaru kindapadi levalekapoyaru. daamto aayananu laakkuntuu teesukuvellaalsi vachindi. adhe samayamlo railu bogilu 20 adugula paiki egiripadatam chushanu. railu ptataalu tappindi. oka bogi maa intloki doosukuvachindi. puurtigaa illu dhwamsamaindi' ani cheppaaru. aidu nimishaala paatu chuttupakkalanta dummu kammukundani, aa tarvaata sthaanikulu rangamloki digi sahaya charyalu chepattarani, ambulens kuudaa ventane vachindani chaudari telipaaru. pramaadam jarigina tarvaata ganta, gantannaraku adhikaarulu akkadaku cherukunnattu aayana cheppaaru. antavarakuu sahaayakaaryakramaalanu sthaanikule chepattarani annaru. debbatinna illu vishayamlo emi cheyalanukuntunnarani adiginappudu 'railvelapai kesu vestaanu. alaa kakudadante railvelu naaku nashtapariharam iste saripotundi' ani chaudari samaadhaanamichaaru.